ปลัดเกษียณ
ภาพ : นางพัชราภรณ์ อินทรียงค์,การรับราชการมาจนถึงตำแหน่ง ปลัดกระทรวง ก่อนเกษียณอายุราชการนั้นเป็นความพิเศษเฉพาะบุคคลที่มิใช่ใครๆก็ทำได้,สิ้นปีงบประมาณ 2562 นี้ มี ปลัดกระทรวง หลายคนที่ถึงเวลาเกษียณอายุออกไปเป็น ข้าราชการบำนาญ ทิ้งเกียรติประวัติอันน่าภาคภูมิเอาไว้ให้ข้าราชการรุ่นหลังกล่าวขาน,เป็นความจำเป็นที่จะต้องบันทึกชื่อเสียงเกียรติคุณของ ท่านปลัด เหล่านี้ไว้ให้เป็นที่ปรากฏ พร้อมกับ หัวหน้าส่วนราชการ เทียบเท่า ปลัดกระทรวง อีกจำนวนหนึ่งซึ่งทรงคุณวุฒิไม่ด้อยไปกว่าปลัดกระทรวงเช่นกัน,รายแรกนับกันว่าเป็น ข้าราชการพลเรือนหมายเลข 1 เพราะไม่ว่าจะมีงานพิธีอะไรข้าราชการตำแหน่งนี้จะต้องอยู่หัวแถวเป็นคนแรกสุด นั่นคือ ปลัดสำนักนายกรัฐมนตรี ซึ่งปีนี้ผู้ดำรงตำแหน่งถึงคราวเกษียณอายุอันได้แก่ นางพัชราภรณ์ อินทรียงค์ ซึ่งเป็น ปลัดหญิง หนึ่งในสามคนที่มีอยู่ในราชการปัจจุบัน,ถัดมาคือ นายวิจารย์ สิมะฉายา ปลัดกระทรวงทรัพยากรธรรมชาติและสิ่งแวดล้อม ผู้เติบโตมาจากการเป็นนักวิชาการด้านสิ่งแวดล้อม เคยเป็นอธิบดีกรมควบคุมมลพิษ มา 2 ครั้ง 2 หน เป็นเลขาธิการสำนักงานนโยบายและแผน เป็นรองปลัดกระทรวงทำให้ 3 ปีที่เป็นปลัดกระทรวงผ่านไปได้ราบรื่นและมีคนมาแทนแล้วคือนายจตุพร บุรุษพัฒน์,ลำดับต่อมา นายการุณ สกุลประดิษฐ์ ปลัดกระทรวงศึกษา ผู้สูงส่งด้วยวิทยายุทธ์ สามารถรอดพ้นหนามไหน่ในวงการมาได้แบบฉิวเฉียดไม่ว่าจะอยู่ในตำแหน่งไหนในเส้นทางที่ผ่านมา,ตบท้ายด้วย นายพสุ โลหารชุน ปลัดกระทรวงอุตสาหกรรม ที่ได้รับการยกย่องในความเป็นนักบริหารที่มือสะอาดไร้มลทิน คนขึ้นแทนคือ นายกอบชัย สังสิทธิ์สวัสดิ์,ใน 20 กระทรวงนั้นปีนี้มีปลัดกระทรวงเกษียณอายุราชการเพียง 4 ราย ต้องปีหน้าปี 2563 จึงจะมีปลัดกระทรวงเข้าแถวพาเหรดเกษียณออกไปเกือบ 10 กระทรวง,อย่างไรก็ตามปีนี้ยังมี หัวหน้าส่วนราชการ ที่มีฐานะเทียบเท่า ปลัดกระทรวง เกษียณอายุด้วยหลายราย,ที่อยู่ในสังกัดสำนักนายกรัฐมนตรีขึ้นตรงกับนายกรัฐมนตรี มี 1 ผู้อำนวยการ และ 3 เลขาธิการ คือ นายชูเกียรติ มาลินีรัตน์ ผู้อำนวยการสำนักข่าวกรองแห่งชาติ และมีการแต่งตั้งรองผู้อำนวยการขึ้นมาแทนแล้วคือ นายอนุกูล เจิมมงคล และน่าชื่นชมในความแข็งแกร่งของระบบงานที่คนนอกยากที่จะแทรกตัวข้ามห้วยเข้ามาแทน,ไม่เหมือนกับอีกแห่งหนึ่งคือ สำนักงานสภาความมั่นคงแห่งชาติ ที่คนนอกโดยเฉพาะอย่างยิ่ง ทหาร ผูกปีเข้ามาเป็นใหญ่ เลขาธิการคนปัจจุบันที่กำลังจะเกษียณ คือ พลเอกวัลลภ รักเสนาะ ก็มีทีท่าว่า เลขาธิการคนใหม่ ก็ต้องมาจากทหารอีกนั่นแหละ จะเป็น พลเอก อะไรที่โอนจากทหารมาเป็นพลเรือนเมื่อตอนต้นเดือนในตำแหน่งผู้ตรวจราชการสำนักนายกรัฐมนตรีหรือนักเลงดีรายอื่นก็ได้ทั้งนั้น แต่คนในเห็นจะต้องทำหน้าชื่นอกตรมต่อไป,เลขาธิการ ที่สองที่เกษียณคือ นางเมธินี เทพมณี เลขาธิการ ก.พ. ซึ่งเดิมเป็นปลัดกระทรวงเทคโนโลยีสารสนเทศและการสื่อสารแล้วถูกย้ายมาเป็นผู้ตรวจราชการพิเศษสำนักนายกรัฐมนตรีอยู่ระยะหนึ่งภายหลังได้เป็นเลขาธิการ ก.พ. 3 ปี แล้วเกษียณอายุราชการ,สำหรับที่สำนักงาน ก.พ. เข้าใจว่าไม่น่าจะมีคนนอกจากไหนข้ามห้วยมาอีก คนที่จะขึ้นเป็น เลขาธิการ ก.พ.คนใหม่ ก็คงใช่ รองเลขาธิการ ในปัจจุบัน แต่ว่า รองคนไหนล่ะ,เลขาธิการคนสุดท้ายที่เกษียณคือ นางสาวจารุวรรณ เฮงตระกูล เลขาธิการคณะกรรมการกฤษฎีกา ว่ากันไปตามครรลองแล้ว รองเลขาธิการอาวุโสสูงสุด ที่ยังเหลืออยู่คือ นางพงษ์สวาท กายอรุณสุทธ์ ก็ควรจะได้สิทธิเลื่อนขึ้นมา แต่กระนั้นก็ยังมีคนที่มีสิทธิอีกรายและเคยเป็นรองเลขาธิการที่นี่มาก่อนด้วยเพียงแต่ตอนนี้ไปเป็นใหญ่ที่อื่นคือ นายปกรณ์ นิลประพันธ์ ซึ่งปัจจุบันเป็นเลขาธิการ ก.พ.ร. ซึ่งถ้า เลขาธิการปกรณ์ คัมแบ็กกลับกฤษฎีกา ก็จะมีตำแหน่งว่างให้แต่งตั้งได้อีกคนที่ เลขาธิการ ก.พ.ร. ซึ่งมีคนย้ายมาจ่ออยู่แล้วในฐานะมือรอง,ทั้งหมดนี้เผลอๆพรุ่งนี้อาจจะได้เห็นตัวตนในบางตำแหน่ง.,ซี.12
การรับราชการมาจนถึงตำแหน่ง ปลัดกระทรวง ก่อนเกษียณอายุราชการนั้นเป็นความพิเศษเฉพาะบุคคลที่มิใช่ใครๆก็ทำได้
ปลัดกระทรวง,เกษียณอายุ 63,เกษียณอายุราชการ,ข้าราชการบำนาญ,ข้าราชการ,มุมข้าราชการ,ซี.12